24 joves dels Centres d’Atenció Diürna gaudeixen del Campament Digital de Cibervoluntaris
2025-07-24

Amb l’objectiu de millorar el seu coneixement digital, de manejar eines en matèria de seguretat en internet i d’ajudar-los en l’ús responsable de les tecnologies, els 24 joves que atenen els Centres d’Atenció Diürna (CAD) de Burjassot tindran l’oportunitat, en aquests mesos, de gaudir de diferents tallers dins del projecte “Campament Digital” de Cibervoluntaris.

Els tallers s’estan desenvolupant en el Centre Socioeducatiu Díaz Pintado, de la mà de la Regidoria de Serveis Socials, dirigida per Manuela Carrero, amb els que participen, durant tot el curs, en els CAD.

D’una banda, fins a l’1 d’abril, en horari de 18.00 a 20.00 hores, s’està desenvolupant el CAD de suport convivencial i educatiu, en el qual els participants reben consells per a controlar el temps enfront de les pantalles, per a cuidar la seua privacitat en les xarxes socials, aprendre a filtrar i buscar informació de manera més efectiva o bé detectar i previndre situacions de ciberassetjament.

El segon taller, el CAD d’inserció sociolaboral (Programa Aula Compartida), posat en marxa també al febrer, de 9.00 a 11.00 hores, i que s’estendrà fins al pròxim 6 d’abril, se centra en l’ús conscient i responsable tant d’internet com de les xarxes socials, la necessitat de tindre hàbits saludables de benestar digital, i recomanacions sobre la protecció de dades, identitat digital i reputació en línia i també introduirà als participants en la cerca d’ocupació a través de les competències digitals.

Els Centres d’Atenció Diürna per a la infància i l’adolescència s’emmarquen dins de l’Attenció Primària de caràcter específic del Sistema Públic valencià de Serveis Socials. Aquests recursos tenen com a objectiu el desenvolupament d’actuacions preventives dirigides a l’atenció integral, holística i comunitària de la infància i adolescència que així ho requereix, sent sempre alumnat dels centres educatius del municipi.

Burjassot compta, dins dels Centres d’Atenció Diürna de Menors i Joves (CAD), amb el Centre d’Atenció Diürna de Suport Convivencial i Educatiu i el Centre d’Atenció Diürna d’Inserció Sociolaboral. Els tallers de Cibervoluntaris es desenvoluparan amb l’alumnat de tots dos centres.

Tota la informació sobre el projecte de Campament Digital pot consultar-se en la pàgina web de l’entitat.